Idioma alemán

L'alemán (Deutsch) ye un idioma indoeuropéu perteneciente al grupu de les llingües xermániques.

Hasta principios del sieglu XIX, l'alemán estándar yera esclusivamente un idioma escritu; en 1860 espublizáronse por primer vegada unes regles gramaticales y ortográfiques (nel Manual Duden). En 1901 declaráronse estes regles como les definiciones estándar del alemán. 

 Definición 
Actualmente entiéndese como llingua alemana la llingua estándar (Alemán estándar) sordida de los dialeutos del alemán mediu y l'alemán superior y toes aquelles variedaes llingüístiques del continuum dialeutal xermánicu occidental que conviven con esti estándar.

Tamién cuenten como "alemán" les antigües llingües antiguu altu alemán (Althochdeutsch) y l'altu alemán mediu (Mittelhochdeutsch) además de les variedaes coloquiales de l'alemán estándar (Umgangsprache) y llingües amestaes (como'l Missingsch).

El luxemburgués y otres variedaes en diáspora (como'l Pennsylvania Dutch) nun se correspuenden col términu "alemán" stricto sensu por nun tar "subordinaes" a l'alemán estándar. Tampoco ye consideráu'l jiddisch como parte del alemán magar que tien el so orixe nel altu alemán mediu.

 Oficialidá 
L'alemán ye l'únicu idioma oficial n'Alemaña, Austria y Liechtenstein. Comparte oficialidá en Bélxica (col francés y l'holandés), Luxemburgu (col francés y el luxemburgués), Suiza (col francés, l'italián, y el retorrománicu), en delles rexones italines (col italián) y en Namibia (dende xunu de 1984 xunto col afrikaans y l'inglés).

L'alemán foi durante un tiempu la llingua franca d'Europa central, septentrional y oriental, hasta la Segunda Guerra Mundial. Anguaño, como llingua estranxera na enseñanza ye más popular que'l francés. El 38% de los europeos aseguren poder conversar n'alemán (ensin contar los nativos).

 Dialeutos 
Anque utilizamos el términu "alemán" pa referinos al idioma escritu, na fala diaria hai una bayura de variantes toes elles pertenecientes al continuum llingüísticu xermanu occidental continental, xunto col luxemburgués y el neerlandés.

Les variaciones ente los distintos dialeutos son considerables; ye posible que falantes de distintos dialeutos nun se puedan entender ente sí. Pue estremase los grupos dialeutales en dos variantes: el baxoalemán y l'altoalemán.

La separtación ente elles dase na Llinia de Benrath. Esta separta les zones que sufrieron la segunda mutación consonántica xermánica de les que nun la sufrieron. Esta mutación fízose alrodiu del añu 500 d.C. nos pueblos al sur d'esta llinia; los dialeutos d'estos pueblos dieron orixe al altoalemán d'anguaño. Los dialeutos de los pueblos al norte d'esta llinia formaron l'inglés, holandés, frisón y baxoalemán.

Un exemplu de les variaciones fonéticas vense darréu:

 Pallabra del baxoalemán Pallabra del altoalemán Significáu ik ich yo maken machen facer Dorp Dorf pueblu tussen zwischen ente op auf encima de Korf Korb cesta dat das eso Appel Apfel mazana

Sicasí l'altu alemán ta xebráu en alemán mediu y alemán superior utilizando la Llinia Speyer (Appel/Apfel) o la Llinia Germersheim (Pund/Pfund)

A continuación una clasificación de les variedaes llingüístiques:

 Dialeutos altoalemanes
 Alemán mediu
 Alemán mediu occidental (véase Llingües fránciques)
 Fráncicu mediu (Ripuariu, Fráncicu moselán, Luxemburgués)
 Fráncicu renanu (Pfälzisch, Hésicu)
 Alemán mediu oriental
 Berlinés-Brandenburgués
 Altoprusianu
 Silesiu
 Altosaxón-turinxu
 Fráncicu (entendíu como transición ente l'alemán mediu y l'altu alemán)
 Fráncicu oriental
 Fráncicu renanu meridional
 Alemán superior
 Alemánicu
 Altoalemánicu (la mayor parte de los dialeutos del Suizoalemán)
 Alemánicu superior (dialeutos sureños de suizoalemán)
 Baxoalemánicu (ente ellos la mayor parte de dialeutos de l'alsacianu y l'alemán de Basilea)
 Suabu
 Bávaroaustriacu
 Bávaru mediu
 Bávaru septentrional
 Bávaru meridional
 Dialeutos baxoalemanes
 Baxu saxón
 Baxu saxón septentrional
 Ostfalianu
 Westfalianu
 Baxu alemán oriental
 Märkisch
 Mecklenburgisch-Vorpommersch
 Baxoprusianu
 Ostpommersch
 Baxo fráncicu (ente ellos los dialeutos del neerlandés)
 Baxorenanu
 Limburgués
 Holandés
 Brabante
 Flamencu occidental
 Zelandés

 Gramática 
L'alemán ye una llingua flexiva. A diferencia del llatín, la inflexón nun sólo afecta al final de la pallabra, sinón tamién a la so raíz, lo cual fai la declinación y la conxugación daqué más complexa.

 Flexón nominal 
Los nomes alemanes flexónense según:

 Tres tipos de la declinación (fuerte, débil o mixta).
 Tres xéneros (masculín, femenín o neutru).
 Dos númberos (singular o plural).
 Cuatro casos (nominativu, acusativu, xenitivu o dativu). 

Los nomes sustantivos escríbense con mayúscules, seyan comunes o propios.

Otra notable (pero non esclusiva) carauterística del alemán ye l'habilidá pa construyir pallabres compuestes de complexidá teóricamente illimitada. Por ello, a muchos inventos dáse-yos nomes compuestos d'esti tipu, en vez d'inventar pallabres nueves: por exemplu, "frigoríficu" ye Kühlschrank ('armariu fríu'); televisor ye Fernseher ('visor llonxanu'); telescopiu ye Fernrohr ('tubo llonxanu'). Oxetos antiguos tamién siguen el mesmu patrón, como Handschuhe (guantes, 'zapatos de mano'). 

 Falantes d'alemán nel mundu 
 Alemaña (idioma oficial) 82.300.000
 Austria (idioma oficial) 7.500.000 
 Estaos Xuníos 6.093.054 
 Suiza (idioma cooficial) 4.500.000 
 Brasil 1.900.000 
 Francia 1.200.000 Elsass-Lothringen 
 Polonia 173.000 
 Kazakstán 358.000 
 Rusia 896.000 
 Rumanía 500.000 
 Arxentina 300.000
 Chile 100.000-200.000
 Paraguái 200.000
 Hungría 100.000 
 Chequia 100.000 Eslovaquia 10.000
 Bélxica 112.000 Weltalmanach 2003
 Australia 150.000 
 Kirguistán 101.057 
 Sudáfrica 100.000 
 Uzbequistán 40.000 
 Ecuador 32.000 
 Liechtenstein (idioma oficial) 30.000 
 Uruguái 28.000 
 Dinamarca 23.000 
 Namibia 30.000 
 Eslovenia 20.000 
 Luxemburgu (idioma cooficial) 9.200 
 Moldavia 7.000

 Delles frases corrientes n'alemán 
 Torna a l'asturianu Frasealemán  Deutsch hola  Hallo adiós  auf Wiedersehen por favor  Bitte gracies  Danke eso  das cuánto?  wie viel? asturianu (alxetivu, llingua)  Asturisch asturianu (home d'Asturies)  Asturiersí  ja non  nein u ta la casa bañu?  Wo ist die Toilette? salú!  prosit prost Fala inglés?  Sprechen Sie Englisch? Nun entiendo  Ich verstehe nicht. Disculpe  Entschuldigung Nun lo sé  Ich weiß es nicht 

 Referencies 

 Enllaces esternos 

 German 101 Learn German online (n'inglés)
 http://diccionario.escomposlinux.org 
 Diccionarios de alemán 
 Historia del alemán  - Historia del alemán y outras llinguas xermánicas.
 ESmedo - Historia del idioma.
 Diccionario alemán-español  (>107.000 entradas, incluye la gramática y foros)
 Diccionario Freelang - Diccionario alemán-español/español-alemán.
 Diccionario PONS  - Diccionario PONS alemán-español/español-alemán (120.000 entradas y giros).



Aleman